Au fost scene violente luni, 21 mai, în plenul Camerei Deputaților. Deputații Florin Roman și Dan Vîlceanu, ambii foști miniștri PNL, au avut un schimb dur de replici și, potrivit unor replici, chiar s-ar fi lovit.
Potrivit surselor din plen, primul schimb de replici ar fi avut loc zona grupului PNL din sală. Cei doi s-ar fi înjurat, după care au ieșit împreună din plen.
Scandalul a continuat pe hol, timp de mai puțin de un minut. Unele surse vorbesc despre faptul că scandalul ar fi escaladat într-un conflict fizic, lucru pentru care nu există deocamdată o confirmare.
Cert este că după câteva minute Florin Roman a revenit în plen, aparent cu nasul spart.
Într-o reacție pentru stiripesurse.ro, Dan Vîlceanu a precizat: „Nu vreau să intru în scandaluri marca Roman.”
Florin Roman este șeful campaniei PNL pentru alegerile locale. Dan Vîlceanu, fost ministru în Guvernul Cîțu, a fost exclus din partid.